Høydal

Høydal er ei bygd i Volda kommune som ligg på sørsida av Austefjorden. Fylkesveg 651 går gjennom bygda, som er ei blanding av fritidshus og busetnad for vanlege fastbuande.

Historie
På 1900-talet var det noko småindustri i bygda, til dømes et par-tre trevarefabrikkar, eit par båtbyggeri og ein betongfabrikk. Grunnen til den relativt store industriverksemnda, var etableringa av Høydal elektrisitetsverk i 1917 som eit lutlag med 17 eigarar. Dette kraftverket vart avvikla på 80-talet, men på slutten av 90-talet vart to nye kraftverk etablerte. Høydalen var veglaus fram til 1966 då bygda vart knytt saman med Håvik og vidare til Fyrde. I 1973 vart det veg til Bjørneset og Straumshamn vestover.Busetnadssoga for Volda. Bind 3, side 36 På grunn av desse vegsambanda, var det venta vekst i Høydalen, men resultatet vart motsett.Busetnadssoga for Volda. Bind 3, side 37 I 2017 var det berre ein møbelfabrikk att i Høydal, som heiter Høydal Møbelfabrikk AS. Det var 60 personar med røysterett i bygda ved kommunevalet i 2007.

Kjelder

Denne artikkelen bygger på «Høydal» frå ,  den 19. januar 2018.  

Kategori:Busetnader i Volda
Kategori:Bygder i Møre og Romsdal